ข้อบัญญัติองค์การบริหารส่วนตำบลชื่นชมเรื่องการใช้น้ำประปาพ.ศ. ๒๕๖๑ โดยที่เป็นการสมควรตราข้อบัญญัติองค์การบริหารส่วนตำบลชื่นชมว่าด้วยการใช้น้ำประปาอาศัยอำนาจตามความในมาตรา๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖องค์การบริหารส่วนตำบลชื่นชมโดยความเห็นชอบจากสภาองค์การบริหารส่วนตำบลชื่นชมและนายอำเภอชื่นชมจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลชื่นชมเรื่อง การใช้น้ำประปา พ.ศ. ๒๕๖๑ข้อ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก ข้อบังคับตำบล เรื่องการรับใช้น้ำประปา พ.ศ. ๒๕๔๓ และให้ใช้ข้อบัญญัตินี้แทนข้อ๔ ในข้อบัญญัตินี้การใช้น้ำประปา หมายถึง การใช้น้ำประปาทั้งหมดในเขตองค์การบริหารส่วนตำบลชื่นชมอำเภอชื่นชม จังหวัดมหาสารคามที่ได้ดำเนินการจัดสร้างเองและอยู่ในความรับผิดชอบองค์การบริหารส่วนตำบลชื่นชมและให้หมายความรวมถึงการใช้น้ำประปาที่หมู่บ้านและส่วนราชการต่าง ๆได้โอนการใช้น้ำประปาให้องค์การบริหารส่วนตำบลชื่นชมเป็นผู้ดูแลรักษาต่อเติมซ่อมบำรุงทั้งการดูแลด้านผลประโยชน์และอำนาจบริหารจัดการให้กับองค์การบริหารส่วนตำบลชื่นชมองค์การบริหารส่วนตำบล หมายถึงองค์การบริหารส่วนตำบลชื่นชมผู้ใช้น้ำ หมายถึงบุคคลผู้ได้ยื่นคำขอใช้น้ำประปาต่อองค์การบริหารส่วนตำบลชื่นชมเจ้าหน้าที่การใช้น้ำประปา หมายถึงบุคคลที่ได้รับมอบหมายหน้าที่จากนายกองค์การบริหารส่วนตำบลชื่นชมให้รับผิดชอบบริหารการใช้น้ำประปาบำรุงรักษา จดมาตรวัดน้ำจัดเก็บค่าน้ำประปา จัดทำบัญชีผู้ใช้น้ำและดำเนินการอื่น ๆตามที่องค์การบริหารส่วนตำบลกำหนดมาตรวัดน้ำ หมายถึงเครื่องมือหรืออุปกรณ์ที่องค์การบริหารส่วนตำบลได้ติดตั้งให้กับผู้ใช้น้ำเพื่อวัดปริมาณการใช้น้ำเครื่องกั้นน้ำ หมายถึงประตูน้ำที่ติดตั้งอยู่หน้ามาตรวัดน้ำซึ่งใช้สำหรับปิดและเปิดน้ำท่อและอุปกรณ์ภายในมาตรวัดน้ำ หมายถึงท่อและอุปกรณ์ที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อและอุปกรณ์ภายนอกมาตรวัดน้ำ หมายถึงท่อที่ต่อจากท่อจ่ายน้ำของการใช้น้ำประปาองค์การบริหารส่วนตำบลไปเชื่อมกับมาตรวัดน้ำค่าธรรมเนียมการขอใช้น้ำ หมายถึงค่าบริการในการติดตั้งมาตรวัดน้ำประปาจากเช่ามาตรวัดน้ำ ซ่อมหรือเปลี่ยนมาตรวัดน้ำอุปกรณ์หรือท่อภายนอกมาตรวัดน้ำ ฯลฯที่ติดตั้งมาตรวัดน้ำ หมายถึงสถานที่ที่การประปาองค์การบริหารส่วนตำบลกำหนดสำหรับติดตั้งมาตรวัดน้ำและเครื่องกั้นน้ำค่าเช่ามาตรวัดน้ำ หมายถึงค่าบำรุงรักษามาตรวัดน้ำที่องค์การบริหารส่วนตำบลเรียกเก็บเป็นรายเดือนจากผู้ใช้น้ำข้อ๕ให้นายกองค์การบริหารส่วนตำบลชื่นชมรักษาการให้เป็นไปตามข้อบัญญัตินี้และให้มีอำนาจตีความวินิจฉัยปัญหา กำหนดหลักเกณฑ์ วิธีปฏิบัติ และแต่งตั้งเจ้าหน้าที่การใช้น้ำประปาเพื่อดำเนินการตามข้อบัญญัตินี้ในกรณีมีข้อสงสัยในการปฏิบัติตามข้อบัญญัตินี้ให้ถือคำวินิจฉัยของนายกองค์การบริหารส่วนตำบลชื่นชมเป็นที่สิ้นสุดหมวด ๑การบริหารการใช้น้ำประปา ข้อ๖ผู้มีความประสงค์ขอใช้น้ำจากการใช้น้ำประปาองค์การบริหารส่วนตำบลต้องยื่นแบบแสดงความประสงค์ต่อองค์การบริหารส่วนตำบลโดยใช้หลักฐานประกอบคำร้องดังนี้(๑) สำเนาทะเบียนบ้าน จำนวน ๑ ฉบับ(๒) สำเนาบัตรประชาชน จำนวน ๑ ฉบับ(๓) เอกสารอื่น ๆ ที่เกี่ยวข้อง (ถ้ามี) จำนวน ๑ ฉบับข้อ๗ผู้มีความประสงค์ขอใช้น้ำจะต้องจ่ายค่าธรรมเนียมการขอใช้น้ำ ค่าน้ำประปาค่าเช่ามาตรวัดน้ำ ตามอัตราที่องค์การบริหารส่วนตำบลกำหนดดังนี้(๑) ค่าธรรมเนียมการขอใช้น้ำ จำนวนเงิน ๑๐๐ บาท(๒) อัตราค่าน้ำประปาให้จ่ายตามอัตราการใช้น้ำ ลูกบาศก์เมตรละ ๕ บาท(๓) อัตราค่าน้ำประปาในกิจการใด ๆ เพื่อแสวงหาผลกำไร เช่น ตู้น้ำหยอดเหรียญร้านล้างรถยนต์ร้านบริการซักรีด ฯลฯ ลูกบาศก์เมตรละ ๗ บาท(๔) ค่าเช่ามาตรวัดน้ำ เดือนละ ๕ บาทข้อ๘เมื่อได้รับการอนุญาตให้ใช้น้ำประปาเจ้าหน้าที่การใช้น้ำประปาองค์การบริหารส่วนตำบลจะดำเนินการติดตั้งมาตรวัดน้ำโดยผู้ใช้น้ำจะต้องชำระค่าท่ออุปกรณ์ภายในมาตรวัดน้ำเข้าไปและค่ามาตรวัดน้ำเองทั้งหมดการติดตั้งมาตรวัดน้ำจะต้องตั้งไว้ในที่เปิดเผยหรือตามที่การใช้น้ำประปาองค์การบริหารส่วนตำบลกำหนดเพื่อสามารถตรวจสอบและจดบันทึกข้อมูลการใช้น้ำได้ง่ายส่วนการต่อท่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ๙ ผู้ขอใช้น้ำที่ยื่นคำร้องและชำระเงินค่าใช้จ่ายในการติดตั้งประปาไว้แล้วแต่ปฏิเสธที่จะให้วางท่อและติดตั้งมาตรวัดน้ำโดยไม่มีเหตุผลสมควรภายในเวลาที่องค์การบริหารส่วนตำบลแจ้งให้ทราบเป็นลายลักษณ์อักษรให้ถือว่าสละสิทธิ์การใช้น้ำและยินยอมให้ริบเงินค่าธรรมเนียมที่ชำระไว้แล้วข้อ๑๐บรรดาท่อและอุปกรณ์ภายในมาตรวัดน้ำเป็นทรัพย์สินของผู้ใช้น้ำส่วนท่อและอุปกรณ์ภายนอกรวมทั้งมาตรวัดน้ำและเครื่องกั้นน้ำเมื่อได้ทำการติดตั้งไว้แล้วเป็นทรัพย์สินขององค์การบริหารส่วนตำบลข้อ๑๑ กรณีมีการชำรุดหรือสูญเสียหรือสิ้นเปลืองน้ำภายในมาตรวัดน้ำเข้าไปไม่ว่าจะเป็นท่อน้ำชำรุดหรือด้วยเหตุใด ๆก็ตาม เป็นความรับผิดชอบของผู้ใช้น้ำในการซ่อมแซมแก้ไขและผู้ใช้น้ำจะต้องชำระค่าน้ำประปาตามจำนวนที่สูญเสียไปตามตัวเลขที่อ่านได้หรือคำนวณได้ตามมาตรวัดน้ำข้อ๑๒ กรณีมีการชำรุดของท่อและอุปกรณ์ภายนอกรวมทั้งมาตรวัดน้ำและเครื่องกั้นน้ำผู้ใช้น้ำจะต้องแจ้งให้องค์การบริหารส่วนตำบลทราบโดยเร็วและเป็นความรับผิดชอบขององค์การบริหารส่วนตำบลในการซ่อมแซมแก้ไขให้สามารถใช้การได้ข้อ๑๓กรณีมีการชำรุดของท่อและอุปกรณ์ภายนอกที่เกิดจากการกระทำโดยเจตนาหรือประมาทของบุคคลที่ไม่อยู่ในความรับผิดชอบขององค์การบริหารส่วนตำบลบุคคลนั้นต้องรับผิดชอบค่าใช้จ่ายทั้งหมดและให้สามารถกลับมาใช้ได้ดังเดิมเว้นแต่จะพิสูจน์ได้ว่าเหตุแห่งการชำรุดนั้นไม่ได้เกิดเพราะบุคคลหรือความชำรุดของในอุปกรณ์เองหรือเกิดขึ้นจากภัยธรรมชาติที่ไม่สามารถปัดป้องได้ข้อ๑๔กรณีมีการสูญหายของมาตรวัดน้ำผู้ใช้น้ำจะต้องแจ้งให้องค์การบริหารส่วนตำบลทราบโดยเร็วนับแต่วันทราบเหตุและเป็นความรับผิดชอบของผู้ใช้น้ำในการออกค่าใช้จ่ายเพื่อดำเนินการติดตั้งมาตรวัดน้ำขึ้นใหม่โดยให้ผู้ใช้น้ำดำเนินการตามความในข้อ๘ข้อ๑๕ ห้ามมิให้ผู้ใช้น้ำทำการติดตั้งแก้ไข เปลี่ยนแปลงมาตรน้ำหรือย้ายที่ติดตั้งมาตรวัดน้ำโดยไม่ได้รับอนุญาตจากองค์การบริหารส่วนตำบลข้อ๑๖ห้ามมิให้ผู้ใช้น้ำใช้เครื่องสูบน้ำหรือเครื่องมืออื่นใดสูบน้ำโดยตรงจากท่อจ่ายน้ำประปาขององค์การบริหารส่วนตำบลข้อ๑๗ ห้ามมิให้ผู้ใช้น้ำนำเอาน้ำประปาที่ส่งให้ใช้ในสถานที่ไปขายหรือใช้เพื่อการเกษตรหรือการอื่นนอกจากที่ใช้อุปโภคบริโภคตามปกติในเคหสถานเว้นแต่จะได้รับอนุญาตจากองค์การบริหารส่วนตำบลเป็นลายลักษณ์อักษรข้อ๑๘ผู้ใช้น้ำรายใดประสงค์จะขายน้ำประปาต้องยื่นความจำนงเป็นลายลักษณ์อักษรเมื่อได้รับอนุญาตจากองค์การบริหารส่วนตำบลและปฏิบัติถูกต้องตามกฎหมายที่เกี่ยวข้องข้อ๑๙ ห้ามมิให้ผู้ใช้น้ำทำการปลูกสร้างต่อเติมโรงเรือน สิ่งก่อสร้างอื่นใด หรือกระทำการใด ๆ อันอาจเกิดความเสียหายหรือเป็นอุปสรรคต่อระบบส่งน้ำประปา การบำรุงรักษามาตรวัดน้ำ ตลอดจนอุปกรณ์นั้น ๆหากฝ่าฝืนผู้นั้นจะต้องชดใช้ค่าเสียหายทั้งหมดให้แก่องค์การบริหารส่วนตำบลเว้นแต่ได้ทำความตกลงกับองค์การบริหารส่วนตำบลก่อนกรณีที่ผู้ใช้น้ำไม่ชำระค่าเสียหายตามวรรคหนึ่งองค์การบริหารส่วนตำบลจะดำเนินการงดจ่ายน้ำทันทีข้อ๒๐ในกรณีจำเป็นเร่งด่วนองค์การบริหารส่วนตำบลทรงไว้ซึ่งสิทธิที่จะงดการส่งน้ำในเวลาใดเวลาหนึ่งเป็นการชั่วคราวโดยไม่ต้องแจ้งเหตุผลใดๆข้อ๒๑ในกรณีมีเหตุจำเป็นผู้ใช้น้ำยินยอมให้เจ้าหน้าที่การใช้น้ำประปาเข้าไปในที่ดินอาคารหรือบริเวณอันเป็นที่อยู่อาศัยของผู้ใช้น้ำเพื่อตรวจสอบแก้ไขซ่อมแซมระหว่างเวลาพระอาทิตย์ขึ้นถึงพระอาทิตย์ตกเว้นแต่มีเหตุจำเป็นเพื่อไม่ให้เกิดความเสียหายต่อทางราชการเจ้าหน้าที่การใช้น้ำประปาสามารถเข้าตรวจสอบแก้ไข ซ่อมแซม นอกเหนือเวลาดังกล่าวได้ไม่เว้นวันหยุดราชการพร้อมทั้งให้ความร่วมมืออำนวยความสะดวกในการปฏิบัติงานตามควรแก่กรณีโดยการปฏิบัติงานของเจ้าหน้าที่การใช้น้ำประปาต้องแสดงบัตรประจำตัวพนักงานเพื่อการตรวจสอบข้อ๒๒ ผู้ใช้น้ำต้องชำระเงินค่าน้ำค่าบริการอื่น ๆ และค่าเสียหายทันทีที่เจ้าหน้าที่การใช้น้ำประปาได้นำใบเสร็จรับเงินหรือใบแจ้งหนี้ขอเก็บเงินมิฉะนั้นต้องมาชำระเงินที่องค์การบริหารส่วนตำบลภายในเวลาที่กำหนดข้อ๒๓หากผู้ใช้น้ำไม่ได้ชำระค่าน้ำในวันที่เจ้าหน้าที่การใช้น้ำประปาไปยื่นใบเสร็จรับเงินหรือใบแจ้งหนี้ขอเก็บเงินผู้ใช้น้ำต้องมาชำระค่าน้ำที่องค์การบริหารส่วนตำบลภายในกำหนดเวลา ๗วันหากผู้ใช้น้ำไม่ชำระค่าน้ำให้ถูกต้องครบถ้วนภายในกำหนดเวลาองค์การบริหารส่วนตำบลจะมีหนังสือเตือนให้ผู้ใช้น้ำมาชำระค่าน้ำภายในกำหนดเวลา๑ เดือนนับแต่วันที่ได้รับหนังสือเตือนหากผู้ใช้น้ำยังไม่ชำระค่าน้ำองค์การบริหารส่วนตำบลจะงดจ่ายน้ำทันทีข้อ๒๔ในกรณีที่มีเหตุอันควรสงสัยว่ามาตรวัดน้ำคลาดเคลื่อนผู้ใช้น้ำสามารถขอตรวจสอบโดยยื่นความจำนงเป็นลายลักษณ์อักษรแจ้งต่อองค์การบริหารส่วนตำบลเพื่อทำการตรวจสอบมาตรวัดน้ำเมื่อมีการตรวจสอบตามวรรคหนึ่งแล้วปรากฏว่ามาตรวัดน้ำมีการคลาดเคลื่อนจริงองค์การบริหารส่วนตำบลจะดำเนินการซ่อมหรือเปลี่ยนให้ใหม่โดยไม่เสียค่าใช้จ่ายใด ๆในการตรวจสอบและจะคิดจำนวนน้ำที่ได้ใช้หรือสูญเสียไปโดยใช้อัตราเฉลี่ยเท่ากับจำนวนน้ำที่ได้ใช้ใน๓ เดือนที่ผ่านมาแต่หากตรวจสอบแล้วปรากฏว่ามาตรวัดน้ำอยู่ในสภาพใช้การได้ตามปกติให้ผู้ใช้น้ำรับผิดชอบค่าน้ำประปาที่เกิดขึ้นจริงจากมาตรวัดน้ำเมื่อมีเหตุสงสัยตามวรรคหนึ่งให้ถือเป็นหน้าที่ของผู้ใช้น้ำในการแจ้งให้องค์การบริหารส่วนตำบลทราบภายใน๓ วันนับแต่วันพบเหตุดังกล่าว หากผู้ใช้น้ำเพิกเฉยให้ถือว่ามีเจตนาทุจริตและมีโทษเช่นเดียวกับความผิดตามข้อ๒๘ข้อ๒๕เมื่อผู้ใช้น้ำเลิกใช้น้ำหรือย้ายที่อยู่หรือโอนให้ผู้อื่นใช้น้ำต้องแจ้งให้องค์การบริหารส่วนตำบลทราบล่วงหน้าไม่น้อยกว่า๗ วันและจะต้องชำระหนี้ค่าน้ำประปาที่คงค้างให้ถูกต้องครบถ้วนก่อนมิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามอัตราที่กำหนดกรณีผู้ใช้น้ำย้ายที่อยู่ผู้เข้ามาอยู่ต่อจากผู้ใช้น้ำตามวรรคหนึ่งหากมีความประสงค์จะขอใช้น้ำประปาต้องยื่นคำร้องต่อองค์การบริหารส่วนตำบลภายใน ๓วันนับแต่วันย้ายเข้ามาอยู่ มิฉะนั้นจะต้องรับผิดชอบในจำนวนหนี้ที่ผู้ใช้น้ำรายเก่าค้างชำระอยู่ข้อ๒๖ หากผู้ใช้น้ำถึงแก่กรรมเมื่อทายาทหรือผู้มีสิทธิในอาคารสถานที่นั้นประสงค์จะได้รับสิทธิการใช้น้ำทายาทหรือผู้มีสิทธิตามกฎหมายต้องแสดงความจำนงเป็นลายลักษณ์อักษรเพื่อทำการโอนสิทธิการใช้น้ำหมวด ๒บทกำหนดโทษ ข้อ๒๗ ผู้ใดกระทำการใด ๆโดยจงใจหรือประมาทเลินเล่อทำให้ทรัพย์สินของการใช้น้ำประปาองค์การบริหารส่วนตำบลเสียหายผู้นั้นจะต้องชดใช้ค่าเสียหายทั้งหมดให้แก่องค์การบริหารส่วนตำบลหากไม่ชำระองค์การบริหารส่วนตำบลจะดำเนินการงดจ่ายน้ำทันทีข้อ๒๘ ผู้ใดมีเจตนาขโมยน้ำใช้โดยไม่ผ่านมาตรวัดน้ำหรือใช้น้ำก่อนที่จะได้รับความยินยอมจากองค์การบริหารส่วนตำบลหรือกระทำการฝ่าฝืนในข้อ๑๔ ข้อ ๑๕ ข้อ ๑๖ หรือข้อ ๑๗ผู้นั้นมีความผิดฐานละเมิดข้อบัญญัติต้องระวางโทษปรับ ๑,๐๐๐บาท โดยองค์การบริหารส่วนตำบลจะดำเนินการงดจ่ายน้ำ และดำเนินคดีตามกฎหมายหมวด ๓บทเบ็ดเตล็ด ข้อ๒๙ผู้ใช้น้ำรายใดมีเหตุให้ถูกงดจ่ายน้ำประปาหากมีความประสงค์ที่จะขอใช้น้ำประปาจะต้องชำระค่าน้ำที่ค้างชำระหรือค่าเสียหาย หรือค่าปรับฐานฝ่าฝืนข้อบัญญัติตามข้อ ๒๘ให้ถูกต้องครบถ้วนก่อนและให้ดำเนินการขอใช้น้ำตามข้อ ๖ และข้อ ๗ ต่อไปข้อ๓๐องค์การบริหารส่วนตำบลจะไม่รับรองว่ามีน้ำประปาให้ใช้ตลอดเวลาและจะทำการงดจ่ายน้ำเมื่อมีเหตุจำเป็นโดยมิต้องแจ้งให้ผู้ใช้น้ำทราบล่วงหน้าก็ได้ข้อ๓๑หากผู้ใช้น้ำกระทำการฝ่าฝืนข้อบัญญัตินี้หรือไม่ปฏิบัติตามคำแนะนำตักเตือนโดยชอบของเจ้าหน้าที่การใช้น้ำประปาองค์การบริหารส่วนตำบลองค์การบริหารส่วนตำบลทรงไว้ซึ่งสิทธิ์ที่จะงดจ่ายน้ำได้ประกาศณ วันที่ ๒๒ มีนาคม พ.ศ. ๒๕๖๑อัมพร โพธิ์ทองนายกองค์การบริหารส่วนตำบลชื่นชมวิวรรธน์/จัดทำ๕ พฤศจิกายน๒๕๖๑นุสรา/ตรวจ๖ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๒ ง/หน้า ๑๙๗/๑๙ ตุลาคม ๒๕๖๑